MICHÈLE NOIRET: SOLO STOCKHAUSEN (COMPAGNIE TANDEM, MICHÈLE NOIRET)

Esityksen nimi alkuperäisellä kielellä	Solo Stockhausen	
Esityksen nimi: englanti / suomi	Solo Stockhausen (Stockhausen-soolo)	
Esittäjä (ryhmä, soolo, tuotanto)	Compagnie Michèle Noiret/Tandem asbl	
Esittäjän kotikaupunki ja -maa	Bryssel, Belgia	
Koreografi	Michèle Noiret	
Ohjaaja	-	
Tanssijat	Michèle Noiret	
Valosuunnittelu	Xavier Lauwers	
Musiikki, äänisuunnittelu	Karlheinz Stockhausen: Tierkreis, klarinetille ja pianolle	
Lavastus	tekninen toteutus: Thomas Kazakos	
Puvustus	Patricia Eggerickx ja Colette Huchard	
Ensi-ilta	syyskuu 1997	
Esitysajat	27.10.2000 klo 20
28.10.2000 klo 16	
Esityspaikka ja osoite	Stoa, Itä-Helsingin kulttuurikeskus, Turunlinnantie 1, 00900  Helsinki	
Lippumyynti, puhelinnumerot	Stoa puh. (09) 310 88411 
LippuRex puh. (09) 3940 22	
Muuta huomattavaa (keskustelut esityksen yhteydessä, bussikuljetus etc.)	kuljetus la 28.10. esityksen jälkeen klo Espoon Louhisaliin?	
Palkintoja, festivaaliesiintymisiä	Noiret on esiintynyt aiemmin mm. seuraavilla festivaaleilla: Tanec Praha, New Moves (Glasgow), Festival Art-Danse (Dijon), La Cité Bleue (Geneve), Dance Umbrella, Place Theatre (Lontoo) ja Trans Danse Europe 2000 –festivaaleilla Bergenissä ja Brysselissä.	
Kuvamateriaali esityksestä	www.teatterikeskus.fi/lm2000	
Esityksen ydin	Teos käsittelee koreografin suhdetta toiseen tämän musiikin ja ajattelun kautta.	
Esittely	Belgialaisen koreografin Michèle Noiret’n Stockhausen-soolo vuodelta 1997 käsittelee koreografin suhdetta toiseen, tämän musiikin ja ajattelun kautta. Se ilmaisee tekijänsä ihailua sekä henkilökohtaista ja emotionaalista suhdetta toiseen ihmiseen, jolla on vahva vaikutus häneen itseensä. Soolo perustuu Karlheinz Stockhausenin Tierkreis-teokseen klarinetille ja pianolle vuodelta 1975. Koreografi on valinnut sooloonsa sen kahdestatoista, kullekin eläinradan tähtimerkille sävelletystä melodiasta kuusi. 

Saksalainen uuden musiikin säveltäjä ja musiikkiteoreetikko Stockhausen on vaikuttanut ratkaisevasti Michèle Noiret’n taiteelliseen kehitykseen ja hänen täsmälliseen koreografiseen ajatteluunsa. Noiret tapasi Stockhausenin opiskeluaikanaan Brysselissä Mudrassa, josta hän valmistui vuonna 1979. Kohtaamisesta alkoi pitkä, vuoteen 1993 jatkunut yhteistyö. Viisitoista vuotta Michèle Noiret tulkitsi Stockhausenin kehittämää liikkeellistä notaatiosysteemiä, jonka tavoitteena oli saada keho eri osineen osallistumaan musiikkiteokseen instrumentin tavoin. Vaikka Noiret on soveltanut säveltäjän tilallista liikenuotinnosta tanssin oman logiikan ja sisäisen luonteen mukaan, tämän sarjallisuusajattelusta vapautuen, vaativa Stockhausen-yhteistyö on inspiroinut koreografi-tanssijaa monin tavoin. Sen pohjalta hän on kehittänyt ainutlaatuisen, jäljittelemättömän tanssiestetiikkansa.

Stockhausen-soolossa Noiret’n liike-energia on kehon eri osia myöten tarkasti hallittua. Tanssijan kehollinen ilmaisu on kuin tilaan piirtyvää nuottikirjoitusta, joka seuraa musiikillisia rakenteita polyfoniasta yksityiskohtaisiin vivahteisiin. Esityksessä tanssin ja musiikin välistä mittelöä hallitsee aseistariisuva huumori.

Michèle Noiret perusti oman Tandem-tanssiryhmänsä vuonna 1986, mutta hän on tehnyt koreografioita myös muille ryhmille ja tanssiteattereille. Noiret on vieraillut useilla eurooppalaisilla tanssifestivaaleilla. Hän on tehnyt myös televisioelokuvia ja animaatioita.
	
Lisätietoja esityksestä, haastattelupyynnöt, nimi ja numero	tuottaja Tiina Kokko 09-3940319
Compagnie Tandem +32-2-4258937